DJNovice - julij 2020

**ODPIRANJE KONKURENCE V INFORMACIJSKEM SISTEMU E-JN:**

Uporabnike obveščamo, da se sicer oddaja posameznih naročil na podlagi sklenjenih okvirnih sporazumov izvaja v skladu z določili okvirnega sporazuma, je pa v informacijskem sistemu e-JN sedaj **omogočena tudi oddaja posameznih naročil oziroma odpiranje konkurence**.

V informacijskem sistemu e-JN odpiranje konkurence poteka na način, da naročnik po prijavi v informacijski sistem e-JN na namizju izbere ikono »Javna naročila« za prikaz seznama javnih naročil, nato klikne na znak + za dodajanje novega javnega naročila. Odpre se stran za pripravo javnega naročila, kjer naročnik izpolni zahtevane podatke. V delu »Osnovni podatki« se vnesejo podatki, ki se nanašajo na predhodno predmetno javno naročilo za sklenitev okvirnega sporazuma. V delu »Postopek« se iz spustnega seznama izbere »Odpiranje konkurence«. V delu »Povabljeni« pa se vnesejo stranke okvirnega sporazuma (gospodarski subjekti), ki jih naročnik želi povabiti k oddaji ponudbe. Na naslednji strani se vnese predračun ter morebitno drugo dokumentacijo, nato naročnik sledi korakom, ki ga vodijo naprej. Med mojimi nalogami naročnik nato poišče nalogo »Objavi javno naročilo v sistemu e-JN«, klikne nanjo in nadaljuje na naslednji strani za zaključek objave. Zaključek te naloge je pogoj, da bodo stranke okvirnega sporazuma povabljene k oddaji ponudbe (o povabilu bodo obveščene po elektronski pošti). Po roku za oddajo ponudb, bo naročnika med mojimi nalogami čakala naloga »Preglej ponudbe«. Po pregledu ponudb, mora naročnik svojo odločitev o odpiranju konkurence/oddaji posameznega naročila v okvirnem sporazumu objaviti na portalu javnih naročil.

**NADGRADNJA FUNKCIONALNOSTI PORTALA JAVNIH NAROČIL:**

Obveščamo vas, da je bil dne 01. 07. 2020 portal javnih naročil nadgrajen z naslednjimi funkcionalnostmi:

* sprememba načina objavljanja popravkov navedb v obvestilih o oddaji naročila in obvestilu o spremembi,
* vključitev zank v točki V.2.2 obvestil v zvezi z javnim naročilom in vključitev opozoril,
* sprememba zaporedja akcij na izbranih obrazcih obvestil o javnem naročilu.

Več informacij je na voljo na spletni strani: <https://www.enarocanje.si/Dokumenti/Obvestilo-nadgradnja%20funkcionalnosti_junij%202020_F.pdf>.

V zvezi s spremembo iz prve alineje dodatno podarjamo, da je Obvestilo o oddaji naročila - Popravek (EU 3 - SL P oziroma EU-6 SL P oziroma NMV-2 P) **namenjeno ZGOLJ popravku navedb v predhodno objavljenem obvestilu o oddaji naročila** (EU 3 – SL oziroma EU-6 -SL oziroma NMV-2).

Obvestilo o oddaji naročila - Popravek (EU 3 - SL P oziroma EU-6 – SL P oziroma NMV2 P)tako **ni namenjeno objavi podatkov v zvezi z izvajanjem okvirnega sporazuma** (za navedeno uporabite obrazec EU-3 – SL - Obvestilo o oddaji naročila - Izvajanje okvirnega sporazuma oziroma EU-6 – SL - Obvestilo o oddaji naročila – gospodarske javne službe - Izvajanje okvirnega sporazuma oziroma NMV2 – Obvestilo o oddaji naročila male vrednosti - Izvajanje okvirnega sporazuma) **ali podatkov v zvezi s spremembo pogodbe** (za navedeno uporabite obrazec EU-20 – SL - Obvestilo o spremembi) **idr**.

**VABILO NA SPLETNO DELAVNICO V ZVEZI Z IZDELAVO KOMPETENČNEGA MODELA IN PROGRAMA USPOSABLJANJ NA PODROČJU JAVNEGA NAROČANJA**

Ministrstvo za javno upravo, Direktorat za javno naročanje, bo v sodelovanju z Evropsko komisijo **v četrtek, 23. 07. 2020 ob 10:00 uri** organiziralo spletno delavnico za predstavitev razvoja kompetenčnega modela in programa usposabljanj za strokovnjake na področju javnega naročanja. Delavnica bo predvidoma potekala do 11.00 ure. Na delavnici bodo sodelovali predstavniki Evropske komisije in Direktorata za javno naročanje. Delavnica bo potekala deloma v angleškem in deloma v slovenskem jeziku.

Cilj delavnice bo predstavitev orodja, ki smo ga razvili, in pridobitev prispevkov in povratnih informacij s strani naročnikov, ki delujejo na področju javnega naročanja v Sloveniji, saj so ključnega pomena za zagotavljanje ustreznosti orodja in podporo njegovemu izvajanju.

Na delavnico se lahko prijavite preko spletnega obrazca, dostopnega na povezavi:

<https://ejn.gov.si/forme/delavnica.html>.

Pred pričetkom delavnice bo prijavljenim udeležencem na elektronski naslov poslana povezava za sodelovanje na delavnici preko aplikacije WebEx.

Vljudno vabljeni!

**NE SPREGLEJTE:**

Novejša sodba sodišča EU s področja javnega naročanja (vezana na arhitekturne in inženirske storitve in nacionalno zakonodajo, ki možnost sodelovanja omejuje zgolj na gospodarske subjekte pravnih oblik):

* v zadevi C-219/19 z dne 11. junija 2020:

<http://curia.europa.eu/juris/document/document.jsf?text=&docid=227300&pageIndex=0&doclang=SL&mode=lst&dir=&occ=first&part=1&cid=9612671>

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <http://www.djn.mju.gov.si/narocniki/svetovanje>